Foa oim da Service fu Google Earth håd ainige Regiarungen und doat foa oim de Gehaimdinst und s Milidea aufhoacha låssn. Dé woan iwahaupst néd fro driwa, das auf õa Måi jéda, dea an Intanet-Zugãng håd, fåst genau so guade Satelitn-Fotos si ãschaun kã, wia foahea neta sé. Es is oft gsågt woan, das mid Google Earth auslendische Schbion und a Terroristn gãns laicht Infoamazionen aussagriang kinan und Sabotasch oda an Ãnschlåg plana kinan. Said am Zaidl håd Google ãngfãng, das beschdimte hoagliche Objekde auf  Google Earth åbdékt san oda nima in ana guadn Auflösung zum seng san. Dés widarum håd ãndare Laid gschdiad, dé glai wida "Zensur" gschrian hãm.